als_Latn dik_Latn sag_Latn
Ka një shqetësim në rritje që bërja e tatuazheve në oborret e shtëpisë mund të shtojnë transmetimin e viruseve që gjenden në gjak si p.sh. hepatiti C.
Punonjësit e shëndetit thonë se adoleshentët janë duke blerë në internet pajisje për të bërë tatuazhe dhe i bëjnë njëri – tjetrit tatuazhe duke mos e kuptuar se si t’i mbajnë këto pajisje steril-e. Disa të rinj besojnë se ndryshimi i gjilpërave është i mjaftueshëm duke mos e kuptuar se gjaku shkon në kutitë e bojës.
Një fushatë në Facebook kundër bërjes së tatuazheve në kushtet e shtëpisë ka identifikuar se të rinjtë mblidhen në aktivitete së bashku për të bërë tatuazhe, aktivitete që ata i quajnë “tattoo parties”.
Margaret Johnson, krijuese e faqes në Facebook në Luftën Kundër Tatuazheve në Kopshtin e Shtëpisë dhe bashkëpronare e një studioje të licencuar tatuazhesh në Brisbane, thotë se duhen ligje për të ndaluar shitjen e pajisjeve të tatuazheve tek joprofesionistët, “njerëzit që nuk kanë kualifikim dhe nuk dinë asgjë në lidhje me sëmundjet e gjakut dhe kontaminim-in e kryqëzuar. Njerëzit janë duke blerë pajisje nga e-Bay dhe janë duke bërë tatuazhe në shtëpi”, tha ajo.
Tatuazhierët profesionistë janë duke parë numrin në rritje të tatuazheve, infeksioneve të lëkurës dhe septikemi-së (sepsis), tha ajo, duke shtuar se ajo njeh 2 gra që kanë marrë hepatit C nga bërja e tatuazheve në oborret e shtëpive.
Drejtoresha ekzekutive e Hepatitit Australian, Helen Tyrrell, tha se ka pak të dhëna në lidhje me infeksionin nga hepatitet nëpërmjet tatuazheve. “Mund të jetë një nxitje për një nivel të ri të epidemi-së së hepatitit C – ne thjesht nuk e dimë”, tha ajo.
als_Latn als_Latn als_Latn als_Latn als_Latn als_Latn